Muutettu ehdotus Euroopan parlamentin ja neuvoston asetus jätetilastoista (komission EY:n perustamissopimuksen 250 (2) artiklan nojalla esittämä) /* KOM/2001/0737 lopull. - COD 1999/0010 */





Muutettu ehdotus EUROOPAN PARLAMENTIN JA NEUVOSTON ASETUS jätetilastoista (komission EY:n perustamissopimuksen 250 (2) artiklan nojalla esittämä) PERUSTELUT 1. Komissio antoi 9 päivänä maaliskuuta 2001 muutetun ehdotuksen Euroopan parlamentin ja neuvoston asetukseksi jätetilastoista [1]. Se annettiin parlamentille Euroopan yhteisöjen perustamissopimuksen 285 artiklan 1 kohdan mukaisesti. [1] EYVL C 180 E, 26.6.2001, s. 202. 2. Parlamentin puhemies lähetti ehdotuksen ympäristöasioiden, kansanterveyden ja kuluttajapolitiikan valiokunnalle lausuntoa varten. Valiokunta hyväksyi lainsäädäntöpäätöslauselmaluonnoksen 11 päivänä heinäkuuta 2001 pidetyssä kokouksessaan sillä edellytyksellä, että siihen tehdään 28 tarkistusta. 3. Euroopan parlamentti hyväksyi 4 päivänä syyskuuta 2001 ensimmäisessä käsittelyssä kaikki valiokunnan ehdottamat 28 tarkistusta. 4. Komissio hyväksyy 28 tarkistuksesta seuraavat 13: * Tarkistukset 1, 5, 17, 25, 26, 27 hyväksytään, sillä niiden tarkoituksena on selkeyttää tekstiä tai lisätä tietojen vertailukelpoisuutta. Ne lisäävät jäsenvaltioiden ilmoittamistaakkaa hyvin vähän. * Tarkistukset 2 ja 11, joilla parlamentti ehdottaa asetuksen hyväksymisen jälkeisen siirtymäkauden poistamista, hyväksytään. Siirtymäkausi olisi kuitenkin säilytettävä jäljempänä mainituilla parlamentin tarkistuksilla 15 ja 20 lisättyjen toimialojen osalta. * Tarkistukset 6-8 hyväksytään 3 artiklan 1 kohdassa ehdotettua yhtenäistä menetelmää lukuun ottamatta. * Tarkistuksilla 15 ja 20 laajennetaan tilastojen soveltamisalaa jätteiden syntymiseen maa- ja kalataloudessa. Komissio hyväksyy laajennuksen sillä ehdolla, että jäsenvaltioille myönnetään siirtymäkausi. * Tarkistus 24, jolla vuosittainen tietojen keruu laajennetaan koskemaan hyödyntämistoimia, hyväksytään. Komissio on Euroopan parlamentin kanssa samaa mieltä siitä, että tarve sisällyttää nämä toimet vuosittaiseen tiedonkeruuseen lisääntyy. 5. Komissio muuttaa ehdotustaan tarkistuksen 10 osalta niin, että Euroopan parlamentin näkökannat otetaan osittain huomioon. * Tarkistukset 3 ja 12 liittyvät jätteiden tuontiin ja vientiin liittyvien tilastojen ottamiseen mukaan pakollisina alusta lähtien. Tätä ei hyväksytä. Komissio ehdottaa kuitenkin, että pilottitutkimusten loppuun saattamisen määräaikaa lyhennetään. Kohtaa selvennetään myös muutoksella, jonka mukaan tiedot voidaan sisällyttää pakolliseen raportointiin, jos tästä päätetään komiteamenettelyn mukaisesti. Tällä varmistetaan se, että tilastot jätteiden tuonnista ja viennistä tuotetaan heti, kun jäsenvaltioissa on kehitetty tarvittavat menetelmät. * Tarkistuksen 4 perusajatus hyväksytään. Komissio ehdottaa kuitenkin toista tekstiä, jossa viitataan selkeästi päätökseen 2000/532/EY ja velvoitetaan komissio mukauttamaan asetuksen liitteet komiteamenettelyssä. * Tarkistuksen 10 osalta komissio hyväksyy tekstin poistamisen tarkistuksen mukaisesti, mutta ehdottaa, että asetukseen lisätään samankaltainen tiukempi teksti, joka vastaa parlamentin näkökantaa, 6 artiklan c kohdassa tarkoitetun komiteamenettelyn mukaisesti. * Tarkistusta 13 kahden komitean yhtäläisestä asemasta ei hyväksytä, sillä vain yksi komitea voi olla vastuussa. Niin kutsutun teknisen mukauttamisen komitean asemaa kuitenkin selkeytetään 7 artiklaan tehtävällä muutoksella. * Tarkistus 14 koskee mahdollisten päällekkäisten raportointivelvoitteiden tarkastelua. Komissio on samaa mieltä tällaisen tarkastelun kiireellisyydestä. Parlamentin tarkistuksessa puhutaan kuitenkin raportointivuodesta, jota ei määritellä asetuksessa. Kohta muotoillaan uudelleen. * Komissio hyväksyy tarkistukset 16, 22 ja 23, mutta teksti muotoillaan uudelleen, jotta se vastaisi liitteessä III käytettyä termistöä. * Tarkistuksen 18 osalta komissio on samaa mieltä siitä, että tietojen keruu jätteiden syntymisestä vuosittain, joka kolmas vuosi tapahtuvan keruun sijasta, olisi hyödyllistä. Tiedonkeruun kustannukset ja yrityksille aiheutuva taakka on kuitenkin myös otettava huomioon. Komissio muuttaa ehdotustaan niin, että tiedonkeruu tapahtuu joka toinen vuosi, jotta tietojen tarpeen ja niiden keruun kustannusten suhde olisi entistä parempi. 6. Komissio muuttaa liitteessä II olevaa 2 jaksoa, 7 jakson 1 kohtaa ja 8 jakson 1 kohtaa tekstin selkeyttämiseksi, jotta vältettäisiin hyödyntämis- ja loppusijoitustoimia koskevilta tuloksilta vaadittavaan yksityiskohtaisuuteen liittyvät tulkintavirheet. 7. Komissio toimii EY:n perustamissopimuksen 250 artiklan 2 kohdan mukaisesti ja muuttaa asetusehdotustaan edellä esitetyllä tavalla. 1999/0010 (COD) Muutettu ehdotus EUROOPAN PARLAMENTIN JA NEUVOSTON ASETUS jätetilastoista EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen, [2] [2] EYVL C 87, 29.3.1999, s. 22. ottavat huomioon talous- ja sosiaalikomitean lausunnon, [3] [3] EYVL C 329, 17.11.1999, s. 17. noudattavat perustamissopimuksen 251 artiklassa säädettyä menettelyä, sekä katsovat seuraavaa: (1) Yhteisö vaatii säännöllisten tilastojen tuottamista yritysten ja kotitalouksien tuottamasta jätteestä ja sen käsittelystä jätepolitiikan seuraamista ja toteuttamista varten. Tältä pohjalta voidaan seurata niiden periaatteiden noudattamista, jotka koskevat jätteiden mahdollisimman täydellistä hyödyntämistä ja turvallista jätteistä huolehtimista. Tilastollisia välineitä tarvitaan kuitenkin edelleen, jotta voitaisiin arvioida jätteiden syntymisen ehkäisemistä koskevan periaatteen noudattamista ja luoda yhteys jätteiden syntymistä koskevien tietojen ja yleisten, kansallisten ja alueellisten luonnonvarojen käyttöä koskevien tietojen välille. (2) Jätteitä ja jätehuoltoa kuvaavat termit on määriteltävä, jotta saadaan aikaan vertailukelpoisia jätetilastoja. (3) Jätepolitiikassa on muotoutunut joukko periaatteita, joita jätteitä tuottavien yksiköiden ja jätehuollon on noudatettava. Tämän vuoksi jätteen kulkua on seurattava jätevirran eri pisteissä, kun jätettä syntyy, keräillään ja hyödynnetään ja kun jätteestä huolehditaan. (4) Yhteisön tilastoista 17 päivänä helmikuuta 1997 annettu neuvoston asetus (EY) N:o 322/97 [4] muodostaa viitekehyksen tämän asetuksen säännöksille. [4] EYVL L 52, 22.2.1997, s. 1. (5) Tulosten vertailukelpoisuuden takaamiseksi jätetilastot on tuotettava määritellyn jaottelun mukaisesti, soveltuvassa muodossa ja tietyn ajan kuluessa viitevuoden päättymisestä. (6) Perustamissopimuksen 5 artiklassa vahvistettujen toissijaisuus- ja suhteellisuusperiaatteiden mukaisesti tämän direktiivin tavoitetta, joka on säädöskehyksen luominen jätteitä koskevien yhteisön tilastojen tuottamiselle, ei voida riittävästi saavuttaa jäsenvaltioiden tasolla, koska on tarpeen määrittää jätteitä ja jätehuoltoa kuvaavat termit, jotta jäsenvaltioiden toimittamat tilastot ovat vertailukelpoisia, ja tavoite voidaan siten paremmin saavuttaa yhteisön tasolla. Tässä direktiivissä säädetään vain vähimmäisvaatimuksista näiden tavoitteiden saavuttamiseksi, eikä siinä ylitetä sitä, mikä on tämän vuoksi tarpeen. (7) Jäsenvaltiot saattavat tarvita siirtymäkautta jätetilastojensa sopeuttamista tai niiden luomista varten toimialaluokkien "Maatalous, riistatalous ja metsätalous" ja "Kalatalous" osalta. (8) Tämän säädöksen täytäntöönpanoa varten tarvittavat toimenpiteet ovat 28 päivänä kesäkuuta 1999 menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY [5] 2 artiklassa tarkoitettuja laajakantoisia toimenpiteitä, joista olisi päätettävä kyseisen päätöksen 5 artiklassa säädettyä sääntelymenettelyä noudattaen. [5] EYVL L 184, 17.7.1999, s. 23. (9) Komissio on kuullut asiassa tilasto-ohjelmakomiteaa, OVAT ANTANEET TÄMÄN ASETUKSEN: 1 artikla Tavoitteet 1. Tämän asetuksen tavoitteena on luoda säädöskehys jätteiden syntymistä ja hyödyntämistä ja jätteistä huolehtimista koskevien yhteisön tilastojen tuottamiselle. 2. Jäsenvaltiot ja komissio, kukin oman toimivaltansa puitteissa, tuottavat yhteisön tilastot jätteiden syntymisestä ja hyödyntämisestä ja jätteistä huolehtimisesta lukuun ottamatta radioaktiivisia jätteitä, jotka jo kuuluvat muun lainsäädännön piiriin. 3. Tilastot kattavat seuraavat alueet: (a) jätteiden syntyminen liitteen I mukaisesti (b) jätteiden hyödyntäminen ja jätteistä huolehtiminen liitteen II mukaisesti. 4. Laatiessaan tilastoja jäsenvaltioiden ja komission on otettava huomioon tämän asetuksen liitteessä III vahvistettu pääasiassa aineenmukainen tilastollinen luokitus. 5 Komissio vahvistaa 7 artiklassa tarkoitetun menettelyn mukaisesti liitteessä III olevan tilastollisen luokituksen ja komission päätöksellä 2000/532/EY [6] vahvistetun jäteluettelon välisen muuntotaulukon. [6] EYVL L 266, 6.9.2000, s. 3. 2 artikla Määritelmät 1. Tässä asetuksessa tarkoitetaan (a) 'jätteellä' mitä tahansa ainetta tai esinettä, joka on määritelty neuvoston direktiivin 75/442/ETY [7] ,sellaisena kuin se on muutettuna, 1 a artiklassa; [7] EYVL L 194, 25.7.1975, s. 39. (b) 'erilliskerätyillä jätejakeilla' kotitalousjätteitä ja vastaavankaltaisia jätteitä, joita järjestyneen jätteenkeruun alalla toimivat julkiset elimet, voittoa tavoittelemattomat järjestöt ja yksityiset yritykset keräävät valikoivasti yhtenäisinä jakeina; (c) 'kierrätyksellä' neuvoston direktiivin 94/62/EY [8] 3 artiklan 7 kohdassa määriteltyä toimintaa; [8] EYVL L 365, 31.12.1994, s. 10. (d) 'hyödyntämisellä' kaikkia toimia, joista on säädetty direktiivin 75/442/ETY [9], sellaisena kuin se on muutettuna, liitteessä II B; [9] EYVL L 135, 6.6.1996, s. 32. (e) 'huolehtimisella' kaikkia toimia, joista on säädetty direktiivin 75/442/ETY [10], sellaisena kuin se on muutettuna, liitteessä II A [10] EYVL L 135, 6.6.1996, s. 32. (f) 'jätteitä hyödyntävällä tai jätteistä huolehtivalla laitoksella' laitosta, jonka toiminta edellyttää neuvoston direktiivin 75/442/ETY 9, 10, tai 11 artiklan mukaista lupaa tai rekisteröintiä; (g) 'vaarallisella jätteellä' mitä tahansa neuvoston direktiivin 91/689/ETY [11] 1 artiklan 4 kohdassa määriteltyä jätettä; [11] EYVL L 377, 31.12.1991, s. 20. (h) 'ei-vaarallisella jätteellä' jätettä, joka ei kuulu g alakohdan soveltamisalaan; (i) 'poltolla' jätteiden lämpökäsittelyä jätteenpoltosta 4 päivänä joulukuuta annetun Euroopan parlamentin ja neuvoston direktiivin 2000/76/EY [12] 3 artiklan 4 kohdassa tarkoitetussa polttolaitoksessa tai 3 artiklan 5 kohdassa tarkoitetussa rinnakkaispolttolaitoksessa; [12] EYVL L 332, 28.12.2000, s. 91. (j) 'kaatopaikalla' neuvoston direktiivin 1999/31/EY [13] 2 artiklan g kohdassa määriteltyä jätteen sijoittamiseen tarkoitettua käsittelypaikkaa; [13] EYVL L 182, 16.7.1999, s. 1. (k) 'jätteenpolttolaitosten kapasiteetilla' suurinta mahdollista kapasiteettia polttaa jätettä tonneina vuodessa tai gigajouleina; (l) 'jätteenkierrätyslaitosten kapasiteetilla' suurinta mahdollista kapasiteettia kierrättää jätettä tonneina vuodessa; (m) 'kaatopaikkojen kapasiteetilla' kaatopaikkojen jäljellä olevaa kapasiteettia (viitevuoden lopussa) käsitellä jätettä tulevaisuudessa kuutiometreinä mitattuna; (n) 'muiden jätteistä huolehtivien laitosten kapasiteetilla' laitoksen kapasiteettia käsitellä jätettä tonneina vuodessa. 3 artikla Tietojen keruu 1. Jäsenvaltioiden on laatu- ja tarkkuusvaatimuksia noudattaen hankittava liitteissä I ja II lueteltujen ominaistietojen määrittelemiseen tarvittavat tiedot joko - tutkimuksin [14] [14] Toissijaisuusperiaatteen mukaisesti jäsenvaltiot päättävät siitä, onko tällaisten tutkimusten oltava pakollisia. - hyödyntämällä hallinnollisia tai muita lähteitä, kuten jätehuoltoa koskevan yhteisön lainsäädännön sisältämiä raportointivaatimuksia, - tilastollisin estimointimenetelmin, jotka perustuvat otoksiin tai jätteisiin liittyviin estimaattoreihin, tai - yhdistämällä mainittuja menetelmiä. Tiedonantorasituksen keventämiseksi kansalliset viranomaiset ja komissio voivat käyttää hallinnollisia tietolähteitä kullekin jäsenvaltiolle ja komissiolle kuuluvien toimivaltuuksien nojalla vahvistetuissa rajoissa ja näiden toimivaltuuksien nojalla vahvistettujen ehtojen mukaisesti. 2. Yritykset, joissa on alle kymmenen työntekijää, vapautetaan tutkimuksista hallinnollisen rasituksen keventämiseksi lukuun ottamatta yrityksiä, jotka tuottavat merkittävän määrän jätettä. 3. Jäsenvaltioiden on tuotettava tilastotiedot liitteissä I ja II esitettyjen jaottelujen mukaisesti. 4. Edellä 2 kohdassa mainitun poikkeuksen on oltava yhdenmukainen liitteissä I ja II olevan 7 jakson 1 kohdassa tarkoitettujen kattavuus- ja laatutavoitteiden kanssa. 5. Jäsenvaltioiden on toimitettava tulokset, luottamukselliset tiedot mukaan luettuina, Eurostatille soveltuvassa muodossa ja liitteiden I ja II mukaisesti säädetyn ajan kuluessa kunkin viitevuoden päättymisestä. 6. Edellä 3 artiklan 5 kohdassa säädetty luottamuksellisten tietojen käsittely ja toimittaminen suoritetaan voimassa olevien yhteisön tilastosalaisuussäännösten mukaisesti. 4 artikla Siirtymäkausi 1. Siirtymäkauden aikana, joka voi kestää enintään kaksi vuotta, komissio voi jäsenvaltioiden pyynnöstä ja 7 artiklan mukaista menettelyä noudattaen myöntää poikkeuksen liitteessä I olevan 8 jakson 1.1 kohdan nimikkeisiin 1 (Maatalous, riistatalous ja metsätalous) ja 2 (Kalatalous) liittyvistä velvoitteista. 2. Tämä poikkeus voidaan myöntää ainoastaan ensimmäistä viitevuotta koskeville tiedoille. 5 artikla Jätteen tuonti ja vienti 1. Komissio laatii ohjelman pilottitutkimuksista, jotka jäsenvaltiot vapaaehtoisesti toteuttavat jätteen tuonnin ja viennin osalta. Tutkimusten tarkoituksena on arvioida tietojen saamisen merkityksellisyyttä ja toteuttamiskelpoisuutta sekä tiedonkeruun kustannuksia ja hyötyjä ja yrityksille aiheutuvaa tiedonantorasitusta. 2. Komission pilottitutkimusohjelman on oltava yhdenmukainen liitteiden I ja II sisällön kanssa erityisesti soveltamisalaan ja kattavuuteen, jätteiden luokittelemisessa käytettäviin jäteluokkiin sekä viitevuosiin ja jaksottaisuuteen liittyvien näkökohtien osalta ja siinä on otettava huomioon neuvoston asetuksen ETY N:o 259/93 [15] mukaiset velvollisuudet toimittaa tietoja. [15] EYVL L 30, 6.2.1993, s. 1. 3. Komissio vastaa pilottitutkimusten kaikista kustannuksista. 4. Näiden pilottitutkimusten pohjalta komissio ilmoittaa Euroopan parlamentille ja neuvostolle mahdollisuuksista koota tietoja pilottitutkimuksiin kuuluvista, jätteen tuontiin ja vientiin liittyvistä toimista ja ominaispiirteistä. Komissio hyväksyy tarvittavat täytäntöönpanotoimenpiteet tämän asetuksen 7 artiklassa vahvistetun menettelyn mukaisesti. 5. Pilottitutkimukset on toteutettava kolmen vuoden kuluessa tämän asetuksen voimaantulosta. 6 artikla Täytäntöönpanotoimenpiteet Tämän säädöksen täytäntöönpanoa varten tarvittavista toimenpiteistä, jotka liittyvät jäljempänä mainittuihin seikkoihin, on päätettävä 7 artiklassa säädettyä menettelyä noudattaen. Tällaisia toimenpiteitä ovat (a) mukauttaminen talouden ja tekniikan kehitykseen tietojen keräämisen ja tilastollisen käsittelyn sekä tulosten käsittelyn ja toimittamisen osalta, (b) liitteissä I, II ja III lueteltujen määrittelyjen mukauttaminen, (c) tulosten tuottaminen 3 artiklan 2, 3 ja 4 kohdan mukaisesti. Kun otetaan huomioon jäsenvaltion taloudelliset rakenteet ja tekniset olosuhteet, toimenpiteissä voidaan sallia se, että tietyt jaottelun nimikkeet eivät sisälly jäsenvaltion raporttiin sillä edellytyksellä, että tilastojen laatuun kohdistuvan vaikutuksen voidaan osoittaa olevan vähäinen. Joka tapauksessa, jos poikkeuksia myönnetään, liitteessä I olevan 2 jakson 3 kohdassa ja 8 jakson 1 kohdassa lueteltujen nimikkeiden kokonaisjätemääriä koskevat tilastot on laadittava. (d) asianmukaisten laadunarviointiperusteiden ja tämän asetuksen liitteissä I ja II olevassa 7 jaksossa tarkoitettujen laatuselvitysten sisällön määritteleminen, (e) kahden vuoden kuluessa tämän asetuksen voimaantulosta asianmukaisen tavan määritteleminen sille, miten jäsenvaltiot toimittavat tuloksensa, (f) luettelon laatiminen 4 artiklassa tarkoitetuista jäsenvaltioille myönnettävistä siirtymäajoista ja poikkeuksista. (g) toimenpiteet pilottitutkimusten tulosten täytäntöönpanoa varten 5 artiklan 4 kohdan, liitteessä II olevan 2 jakson 4 kohdan ja liitteessä II olevan 8 jakson 3 kohdan mukaisesti. 7 artikla Komiteamenettely 1. Komissiota avustaa päätöksellä 89/382/ETY, Euratom [16] perustettu tilasto-ohjelmakomitea. [16] EYVL L 181, 28.6.1989, s. 47. 2. Viitattaessa tähän artiklaan sovelletaan päätöksen 1999/468/EY [17] 5 artiklaa ottaen huomioon päätöksen 7 artiklan 3 kohta ja 8 artikla. Päätöksen 1999/468/EY 5 artiklan 6 kohdassa tarkoitettu ajanjakso säädetään kolmeksi kuukaudeksi. [17] EYVL L 184, 17.7.1999, s. 23. 3. Komissio toimittaa jätedirektiivin 91/156/ETY [18] nojalla perustetulle EY:n lainsäädännön mukauttamista tieteen ja tekniikan kehitykseen käsittelevälle komitealle ne toimenpideluonnokset, jotka se aikoo toimittaa tilasto-ohjelmakomitean käsiteltäväksi. [18] EYVL L 78, 26.3.1991, s. 32. 8 artikla Kertomus 1. Komissio antaa viiden vuoden kuluessa tämän asetuksen voimaantulosta ja sen jälkeen joka kolmas vuosi Euroopan parlamentille ja neuvostolle kertomuksen tämän asetuksen mukaisesti laadituista tilastoista ja erityisesti niiden laadusta sekä tietojen keruusta yrityksille aiheutuvasta tiedonantorasituksesta. 2. Komissiota kehotetaan kahden vuoden kuluessa tämän asetuksen voimaantulosta toimittamaan Euroopan parlamentille ja neuvostolle ehdotuksen päällekkäisten raportointivelvoitteiden poistamisesta. 9 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... päivänä ...kuuta [...]. Euroopan parlamentin puolesta Neuvoston puolesta Puhemies Puheenjohtaja LIITE I Jätteiden syntyminen 1 jakso Kattavuus Tilastot laaditaan kaikilta toimialoilta, jotka kuuluvat NACE Rev. 1 -luokituksen [19] pääluokkiin A-Q. Nämä pääluokat kattavat kaikki toimialat. [19] EYVL L 83, 3.4.1993, s.1. Lisäksi tämä liite koskee * kotitalouksissa syntyvää jätettä * hyödyntämis- ja/tai huolehtimistoimista syntyvää jätettä. 2 jakso Jäteluokat 1. Jäteluokat, joiden mukaisesti tilastot jätteiden tuottamisesta laaditaan, saadaan aggregoimalla Euroopan jäteluettelosta. 2. Kukin Euroopan jäteluettelon nimike kuuluu yhteen tämän jakson 3 kohdassa olevan aineenmukaisen aggregoidun jäteluettelon nimikkeeseen. Euroopan jäteluettelon ja aineenmukaisen yhdistelyn välinen muuntotaulukko on liitteessä III. 3. Tilastot on tuotettava seuraavien jäteluokkien osalta: >TAULUKON PAIKKA> >TAULUKON PAIKKA> 4. Laatiessaan ohjelman pilottitutkimuksista komissio ottaa huomioon Euroopan parlamentin ja neuvoston direktiivin 94/62/EY [20] mukaisen velvoitteen antaa kertomus. Jäsenvaltiot voivat vapaaehtoisesti toteuttaa pilottitutkimuksen sen arvioimiseksi, onko edellä olevaan luetteloon syytä sisällyttää pakkausjätteet (Euroopan jäteluettelo EWC, toinen versio). Komissio vastaa pilottitutkimusten kaikista kuluista. Näistä pilottitutkimuksista tehtävien johtopäätösten perusteella komissio päättää tarpeellisista täytäntöönpanotoimenpiteistä tämän asetuksen 7 artiklassa säädetyn menettelyn mukaisesti. [20] EYVL L 365, 31.12.1994, s.10. 3 jakso Ominaistiedot 1. Jäteluokkien ominaistiedot: Kunkin 2 jakson 3 kohdassa luetellun jäteluokan osalta on toimitettava tiedot syntyneen jätteen määrästä. 2. Alueelliset ominaistiedot: Sekalaisten kotitalousjätteiden ja vastaavanlaisten jätteiden keräilyn piiriin kuuluva väestö tai asumukset (NUTS II -taso) 4 jakso Raportointiyksikkö 1. Kaikkien jäteluokkien osalta käytettävä raportointiyksikkö on 1000 tonnia (tavanomaista) märkää jätettä. 'Lietettä' koskevien jäteluokkien osalta on ilmoitettava myös kuiva-aineen määrä. 2. Alueellisten ominaistietojen raportointiyksikkö on prosenttia väestöstä tai asumuksista. 5 jakso Ensimmäinen viitevuosi ja tilastojakso 1. Ensimmäinen viitevuosi on asetuksen julkaisemista Euroopan yhteisöjen virallisessa lehdessä seuraava toinen kalenterivuosi. 2. Jäsenvaltioiden on toimitettava tiedot joka toiselta vuodelta viitevuoden jälkeen. 6 jakso Tulosten toimittaminen Eurostatille Tulokset on toimitettava 18 kuukauden kuluessa viitevuoden päättymisestä. 7 jakso Selvitys tilastojen kattavuudesta ja laadusta 1. Jäsenvaltioiden on ilmoitettava kunkin 8 jaksossa luetellun nimikkeen (toimialat ja kotitaloudet) osalta se prosenttiosuus, jonka toimitetut tilastot kattavat kunkin nimikkeen perusjoukosta. Kattavuuden vähimmäisvaatimus määritellään 7 artiklassa säädetyn menettelyn mukaisesti. 2. Jäsenvaltioiden on laadittava laatuselvitys, jossa ilmoitetaan kerättyjen tietojen tarkkuus. Kuvaus on tehtävä arvioinneista, aggregoinneista tai ulkopuolelle jättämisistä ja siitä, kuinka nämä menettelyt vaikuttavat 2 jakson 3 kohdassa lueteltujen jäteluokkien jakautumiseen 8 jaksossa lueteltujen toimialojen ja kotitalouksien mukaisesti. 3. Komissio liittää kattavuus- ja laatuselvitykset tämän asetuksen 8 artiklassa tarkoitettuun kertomukseen. 8 jakso Tilastojen tuottaminen 1 Edellä 3 jakson 1 kohdassa lueteltuja ominaistietoja koskevat tilastot 1.1 Tilastot laaditaan seuraavien NACE Rev.1 -luokituksen pääluokkien, välitasojen ja numerotasojen mukaisesti: >TAULUKON PAIKKA> 1.2 Kotitaloudet 20 // Kotitalouksien tuottamat jätteet 2. Taloudellisten toimintojen osalta tilastoyksiköt ovat tilastoyksiköistä yhteisön tuotantojärjestelmän havainnointia ja analyysia varten annetussa neuvoston asetuksessa (ETY) N:o 696/931 [21] määriteltyjä paikallisia yksiköitä tai toimialayksiköitä kunkin jäsenvaltion tilastointijärjestelmän mukaan. [21] EYVL L 76, 30.3.1993, s. 2. Kuvaus siitä, kuinka valittu tilastoyksikkö vaikuttaa siihen, miten tiedot jakautuvat NACE Rev. 1 -luokista muodostettuihin ryhmiin, on sisällytettävä 7 jakson mukaisesti tehtävään laatuselvitykseen. LIITE II Jätteiden hyödyntäminen ja jätteistä huolehtiminen 1 jakso Kattavuus 1. Tilastot on toimitettava kaikista jätteitä hyödyntävistä ja jätteistä huolehtivista laitoksista, joissa toteutetaan 8 jakson 2 kohdassa tarkoitettuja toimia ja jotka kuuluvat liitteessä I olevan 8 jakson 1 kohdan 1 alakohdassa mainittujen NACE-Rev.1 -ryhmien taloudellisiin toimintoihin tai ovat osa niitä. 2. Tämän liitteen määräyksiä ei sovelleta laitoksiin, joissa käsitellään ainoastaan käsittelypaikalla syntynyttä jätettä. 2 jakso Jäteluokat Luettelo jäteluokista, joista on toimitettava tilastot 8 jakson 2 kohdassa tarkoitettujen hyödyntämis- tai huolehtimistoimien mukaisesti: >TAULUKON PAIKKA> >TAULUKON PAIKKA> >TAULUKON PAIKKA> 3 jakso Ominaistiedot 1. Oheisessa taulukossa on esitetty ne ominaistiedot, joista on toimitettava tilastot 8 jakson 2 kohdassa tarkoitettujen hyödyntämis- ja huolehtimistoimien osalta. >TAULUKON PAIKKA> 4 jakso Raportointiyksikkö Kaikkien jäteluokkien osalta käytettävä raportointiyksikkö on 1000 tonnia (tavanomaista) märkää jätettä. 'Lietettä' koskevien jäteluokkien osalta on ilmoitettava myös kuiva-aineen määrä. 5 jakso Ensimmäinen viitevuosi ja tilastojakso 1. Ensimmäinen viitevuosi on toinen kalenterivuosi sen jälkeen, kun asetus on julkaistu Euroopan yhteisöjen virallisessa lehdessä. 2. Jäsenvaltioiden on toimitettava tiedot vuosittain viitevuoden jälkeen. 6 jakso Tulosten toimittaminen Eurostatille Tulokset on toimitettava 18 kuukauden kuluessa viitejakson kalenterivuoden päättymisestä. 7 jakso Selvitys tilastojen kattavuudesta ja laadusta 1. Jäsenvaltioiden on ilmoitettava 3 jaksossa lueteltujen ominaistietojen ja kunkin 8 jakson 2 kohdassa luetellun toimenpidetyypin nimikkeen osalta se prosenttiosuus, jonka toimitetut tilastot kattavat kunkin nimikkeen perusjoukosta. Kattavuuden vähimmäisvaatimus määritellään 7 artiklassa säädetyn menettelyn mukaisesti. 2. Jäsenvaltioiden on laadittava 3 jakson 2 kohdassa lueteltujen ominaistietojen osalta laatuselvitys, jossa ilmoitetaan kerättyjen tietojen tarkkuus. 3. Komissio liittää kattavuus- ja laatuselvitykset tämän asetuksen 8 artiklassa tarkoitettuun kertomukseen. 8 jakso Tilastojen tuottaminen 1. Edellä 3 jaksossa tarkoitetun tunnuksen 2 20 ominaistietoja koskevat, 2 jaksossa lueteltujen jäteluokkien mukaiset tilastotiedot on koottava kaikkien hyödyntämis- ja huolehtimistoimien nimikkeiden osalta jäljempänä esitetyn mallin mukaisesti. 2. Luettelo hyödyntämis- ja huolehtimistoimista: Tunnukset viittaavat direktiivillä 91/156/ETY muutetun ja komission päätöksellä 96/350/EY mukautetun jätteitä koskevan neuvoston direktiivin 75/442/ETY liitteissä oleviin tunnuksiin. [22] [22] EYVL L 135, 6.6.1996, s. 32. >TAULUKON PAIKKA> >TAULUKON PAIKKA> >TAULUKON PAIKKA> 3. Komissio laatii ohjelman pilottitutkimuksista, jotka jäsenvaltiot vapaaehtoisesti toteuttavat. Pilottitutkimusten tarkoituksena on arvioida sitä, onko tietojen saaminen komission päätöksellä 96/350/EY [23] mukautetun neuvoston direktiivin 75/442/ETY liitteissä II A ja II B määritellyillä valmistelutoimenpiteillä käsitellyistä jätemääristä merkityksellistä ja toteutettavissa. Komissio vastaa pilottitutkimusten kaikista kustannuksista. Komissio toteuttaa tarvittavat täytäntöönpanotoimenpiteet pilottitutkimusten johtopäätösten pohjalta tämän asetuksen 7 artiklassa säädetyn menettelyn mukaisesti. [23] EYVL L 135, 6.6.1996, s. 32. 4. Tilastoyksiköt ovat tilastoyksiköistä yhteisön tuotantojärjestelmän havainnointia ja analyysia varten annetussa neuvoston asetuksessa (ETY) N:o 696/93 [24] määriteltyjä paikallisia yksiköitä tai toimialayksiköitä kunkin jäsenvaltion tilastointijärjestelmän mukaan. [24] EYVL L 76, 30.3.1993, s. 1. Kuvaus siitä, kuinka valittu tilastoyksikkö vaikuttaa siihen, miten tiedot jakautuvat NACE Rev. 1 -luokista muodostettuihin ryhmiin, on sisällytettävä 7 jakson mukaisesti tehtävään laatuselvitykseen. LIITE III Muuntotaulukko Liittyy liitteessä I olevan 2 jakson 2 kohtaan ja liitteessä II olevaan 2 jaksoon EWC-Stat Rev.2 (aineenmukainen jätteiden tilastollinen luokitus) Euroopan jäteluettelo (EWC) >TAULUKON PAIKKA> Huomautus: Vaaralliset jätteet on luokiteltu 22 päivänä joulukuuta 1994 tehdyn neuvoston päätöksen 94/904/EY mukaisesti. [25] [25] EYVL L 356, 31.12.1994, s. 14.